Diari Oficial de la Generalitat Valenciana


Sumari del DOGV 4958, del 03-03-2005 (2005/1537)

RESOLUCIÓ de 8 de febrer de 2005, del director general de Gestió del Medi Natural, de la Conselleria de Territori i Habitatge, per la qual s'ordena la part dispositiva de les declaracions d'impacte ambiental.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/1537


Data del document
:   08-02-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Vall de Laguar, la
    * Orihuela
    * Alcora, l'
    * Catí
    * Murla
    * impacte ambiental

RESOLUCIÓ de 8 de febrer de 2005, del director general de Gestió del Medi Natural, de la Conselleria de Territori i Habitatge, per la qual s'ordena la part dispositiva de les declaracions d'impacte ambiental. [2005/Q1537]
  
Els articles 4.3 i 22 del Reial Decret Legislatiu 1.302/1986, de 28 de juny, d'avaluació d'impacte ambiental, i del Reial Decret 1.131/1988, de 30 de setembre, pel qual s'aprova el reglament per a l'execució de l'anterior decret, respectivament, establixen l'obligatorietat de fer públiques les declaracions d'impacte ambiental
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana d'Impacte Ambiental, i del seu reglament, aprovat per Decret 162/1990, respectivament, establixen l'obligatorietat de fer públiques les declaracions d'impacte ambiental, i en particular, de publicar estes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent a 072/5543-CZS, 110/9217-VUX, 100/9566-QLS, 173/9309-MMZ i 091/8213-VXP, que segons el reglament aprovat per Decret 162/1990 estableix l'obligatorietat de publicar-les.
  
València, 8 de febrer de 2005.- El director general de Gestió del Medi Natural: Javier Gómez Martín.
  
Declaració d'impacte ambiental
  
Expedient: 072/6130GRW
  
Promotor: Carlos Enrique Salazar Gordillo
  
Autoritat substantiva: Ajuntament de la Vall de Laguar
  
Objecte projecte: Construcció de camí rural
  
Localització: En la partida Camperet en el terme municipal de la Vall de Laguar (Alacant)
  
Descripció del projecte
  
L'objecte del projecte és la construcció d'un camí per donar accés a un futur habitatge unifamiliar que pretén construir en la zona de 70 metres quadrats de superfície i amb criteris respectuosos amb l'entorn. En la resta de la parcel·la es pretén eliminar la vegetació pirofítica, respectant els pins i la resta de vegetació arbustiva que pertany a les etapes madures de l'ecosistema. A llarg termini es pretenen substituir els pins per frondoses com el fleix de flor, la carrasca i el galer o roure valencià.
  
Es respectaran els abancalaments i es procedirà a la restauració dels murs de pedra seca. Es plantaran espècies de fruiters i hortalisses creant un espai mixt agrícola-forestal.
  
Característiques del camí:
  
Longitud: 180 m
  
Amplària: 3 m
  
Les seccions en desmunt-terraplé generades tindran una alçària màxima de 2 metres; als terraplens es plantarà heura (Hedera helix) i arítjol (Smilax aspera).
  
Tramitació administrativa
  
Es va remetre per la Direcció Territorial d'Alacant d'aquesta conselleria el corresponent estudi d'impacte ambiental.
  
Es va sotmetre l'estudi al tràmit d'informació pública (DOGV núm. 4.001, de 17 de maig de 2001), i no es va produir cap al·legació com certifica el cap de negociat d'Informació i Registre d'aquesta conselleria.
  
Es va efectuar consulta a l'ajuntament i es va sol·licitar una ampliació de l'estudi al promotor, i a hores d'ara no s'ha rebut resposta en aquests dos casos. No obstant això, visitada la zona per tècnics del Servei d'Avaluació de l'Impacte Ambiental i tenint en compte que hi ha elements de judici suficients per a resoldre, s'emet la present declaració.
  
Afeccions legals
  
D'acord amb l'informe de l'ajuntament que consta en l'estudi d'impacte ambiental la zona d'actuació es troba en sòl no urbanitzable comú on està permés aquest tipus d'actuació.
  
Consideracions ambientals
  
1. Elements ambientals que poden veure's afectats de forma important pel projecte.
  
L'estudi realitza una descripció del medi correcta, i destaca com a elements del medi susceptible de veure's impactats els següents: vegetació, paisatge i sòl. La zona es troba afeixada i ocupada per matoll pirofític tipus argelagar d'Ulex parviflorus i amb pi blanc (Pinus halepensis); s'observen espècies que evidencien la major humitat de la zona: exemplars de fins a 1,5 metres d'alçària de fleix de flor (Fraxinus ornus).
  
2. Identificació i valoració dels impactes.
  
La identificació i valoració realitzada en l'estudi és correcta i es destaca el següent: L'impacte sobre la vegetació es considera moderat, ja que es veurà afectada vegetació tipus matoll pirofític i es respectaran els exemplars de fleix de flor, de carrasques (Quercus rotundifolia), pins (Pinus halepensis), aladern (Rhamnus alaternus), arços blancs (Crataegus monogyna), etcètera.
  
Visitada la zona es va poder comprovar que s'havia executat l'actuació, i es va estimar acceptable l'impacte ocasionat.
  
3. Consideracions sobre la proposta de mesures correctores i del programa de vigilància ambiental.
  
De l'estudi es destaquen les següents mesures correctores:
  
- Es crearà un cavalló en la rampa de major pendent transversal a l'eix del camí i una cuneta de desguàs que es protegirà de maçoneria hidràulica o formigó.
  
- La cuneta de capdavall de talús de terraplé del camí es plantarà amb heura i arítjol.
  
- Les obres es portaran a terme entre el 15 de juliol i el 15 de gener.
  
El Servei d'Avaluació de l'Impacte Ambiental considera adequades les mesures correctores establertes.
  
Consideracions jurídiques
  
El projecte es troba sotmés al procediment de declaració d'impacte ambiental, pel fet d'estar inclòs en els supòsits previstos en l'annex I apartat 1 i del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei d'Impacte Ambiental.
  
El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del reglament d'aquesta.
  
En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que hi són d'aplicació.
  
L'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.
  
L'article 56 del Decret 81/2003, de 27 de juny, del Consell de la Generalitat, pel qual estableix l'estructura orgànica de les conselleries de l'administració de la Generalitat, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, resolc:
  
Primer
  
Estimar acceptable, al sol efecte ambiental, el projecte de construcció de camí rural a la partida Camperet, al terme municipal de la Vall de Laguar (Alacant), el promotor del qual és Carlos Enrique Salazar Gordillo, sense perjudici de l'obtenció de les autoritzacions sectorials que hi siguen d'aplicació.
  
Segon
  
Notificar a les persones interessades que contra la present resolució, per no ser un acte definitiu en la via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret, estimen pertinents.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Execució de la Llei 2/1989, de 3 de març, d'Impacte Ambiental.
  
València, 18 de juliol de 2003.- El director general de Gestió del Medi Natural: Javier Gómez Martín.
  
Declaració d'impacte ambiental
  
Expedient: 110/0176SFR
  
Promotor: Frederik i Henny Berkhof
  
Autoritat substantiva: Ajuntament de Murla
  
Objecte projecte: Construcció de camí rural
  
Localització: A la partida de Cotes al terme municipal de Murla (Alacant)
  
Descripció del projecte
  
L'objecte del projecte és la construcció d'un camí rural que done accés a una zona on es pretén construir un habitatge unifamiliar aïllat. Es portarà a terme, a més, una posada en explotació dels ametllers i una poda de pins, eliminació de pins defectuosos o ofegats, poda dels restants i desbrossament selectiu del matoll en les proximitats del futur habitatge.
  
Característiques del camí:
  
Longitud: 175 m
  
Amplària: 2,5 m
  
Pendent longitudinal mitjana: 14%
  
Pendent longitudinal màxima: 16%
  
Desmunts i terraplens de 0,30 m d'alçada
  
Els volums de desmunt i terraplé es compensaran.
  
Tramitació administrativa
  
Per la Direcció Territorial d'Alacant d'aquesta conselleria es va remetre el corresponent estudi d'impacte ambiental, el projecte, l'informe del tècnic municipal, el certificat d'informació pública i la còpia de la sol·licitud d'autorització prèvia presentada davant de la Conselleria d'Obres Públiques, Urbanisme i Transports.
  
S'ha procedit al tràmit d'informació pública (DOGV núm. 4.128, de 15 de novembre de 2001), i no s'han produït al·legacions com certifica el secretari de l'ajuntament.
  
Es va efectuar consulta a la Direcció Territorial d'Alacant d'aquesta conselleria i es va remetre informe de l'agent mediambiental en el següent sentit: que la zona està constituïda per una pineda densa de pi blanc sobre màquia de llentiscle i coscoll en bon estat de conservació, suposant l'actuació una alteració paisatgística important pel fet de situar-se l'habitatge en la part alta del tossal, a més de l'erosió que suposarà la pèrdua de la vegetació forestal en bon estat.
  
Afeccions legals
  
D'acord amb l'informe de l'ajuntament la zona d'actuació es troba en sòl no urbanitzable comú.
  
Consideracions ambientals
  
1. Elements ambientals que poden veure's afectats de forma important pel projecte.
  
El Servei d'Avaluació de l'Impacte Ambiental en visitar la zona comprova que s'ha executat l'habitatge sense necessitat d'obrir el camí projectat, pel fet d'haver desplaçat la situació d'aquest als camps de cultiu de secà limítrofes amb la zona forestal situats al peu del turó i sense necessitat d'obrir cap camí.
  
La zona on es pretenia portar a terme el camí i l'habitatge a què donaria accés el mateix és un turó ocupat per una pineda densa i alta de pi blanc (Pinus halepensis) amb un bosc baix de màquia de coscoll (Quercus coccifera) i llentiscle (Pistacia lentiscus) amb margalló (Chamaerops humilis) i diverses lianes (Smilax aspera, Rossa peregrina, etc.). L'estat de conservació de la massa forestal és bo i el valor ambiental mitjà-alt.
  
2. Identificació i valoració dels impactes.
  
El Servei d'Avaluació de l'Impacte Ambiental realitza les consideracions següents: no s'estima acceptable el projecte de camí i el lloc de situació de l'habitatge proposats en el projecte pel dany que s'ocasionaria a una massa forestal en bon estat, no obstant això sí es considera ambientalment acceptable el canvi de situació que s'ha realitzat ja que no ha suposat afecció al terreny forestal.
  
3. Consideracions sobre la proposta de mesures correctores i del programa de vigilància ambiental.
  
Ja que no es considera acceptable el projecte proposat no té sentit analitzar aquest apartat.
  
Consideracions jurídiques
  
El projecte es troba sotmés al procediment de declaració d'impacte ambiental, ja que està inclòs en els supòsits previstos en l'annex I apartat 1 i del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei d'Impacte Ambiental.
  
El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del reglament d'aquesta.
  
En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.
  
L'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes a què s'aplique aquesta llei.
  
L'article 56 del Decret 81/2003, de 27 de juny, del Consell de la Generalitat, pel qual s'estableix l'estructura orgànica de les conselleries de l'administració de la Generalitat, atribueix a la Direcció General de Gestió del Medi Natural, la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, resolc:
  
Primer
  
Estimar no acceptable, al sol efecte ambiental, el projecte de construcció de camí rural des de la zona cultivada fins a la part superior del tossal en la partida Cotes del terme municipal de Murla (Alacant) els promotors de la qual són Frederik i Henny Berkhof.
  
Segon
  
Notificar a les persones interessades que contra la present resolució, per no ser un acte definitiu en la via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Execució de la Llei 2/1989, de 3 de març, d'Impacte Ambiental.
  
València, 18 de juliol de 2003.- El director general de Gestió del Medi Natural: Javier Gómez Martín.
  
Declaració d'impacte ambiental
  
Expedient: 100/4895-ZEP
  
Objecte del projecte: Obtenció de la llicència d'activitat per a la legalització de granja avícola d'engreixament
  
Autoritat substantiva: Ajuntament de l'Alcora (Castelló)
  
Promotor: Juan Antonio Zafra Anguita
  
Títol: Ampliació i legalització granja avícola d'engreixament
  
Localització: Partida les Foies, polígon 42, parcel·la 124, del terme municipal de l'Alcora (Castelló)
  
Descripció del projecte
  
1. Descripció de les característiques més rellevants de l'actuació.
  
L'objecte del projecte és obtenir la llicència d'activitat per a l'ampliació d'una granja avícola d'engreixament.
  
Les característiques generals de l'activitat, segons l'estudi d'impacte ambiental, són:
  
L'explotació de part d'una granja de 30.000 pollastres, els quals s'alberguen en una única nau, de dues alçàries i coberta a dues aigües, i es pretén ampliar en una altra nau, d'una sola planta, amb capacitat per a 15.000 pollastres.
  
Els pollastres s'engreixaran sobre llit de borumballa de fusta la qual es retirarà de les naus al final de cada cicle d'engreixament.
  
Es dotarà a l'explotació de tanca perimetral, gual sanitari, i també de tela mosquitera en les finestres.
  
Els cadàvers seran retirats a una caseta de recollida municipal (erròniament, es proposa una zona de llatzeret en el projecte d'activitat per a albergar animals morts).
  
Es considera que anualment es produeixen un total de 360 t de gallinassa que serà utilitzada com a adob orgànic en camps de cultiu.
  
S'ha menysvalorat la quantitat de gallinassa generada anualment, però la correcta gestió d'aquesta com a adob orgànic en camps de cultiu, no pressuposa un increment en l'afecció al medi natural.
  
No s'ha considerat la construcció d'un femer per a contenir els purins que es generen en l'explotació.
  
Segons la cartografia consultada, la nau corresponent a l'ampliació es troba construïda.
  
Alternatives
  
No s'han plantejat, ja que pel fet de trobar-se l'activitat en funcionament, es tracta d'una legalització.
  
Tramitació administrativa
  
1. Informació pública. Remissió de l'expedient.
  
L'Ajuntament de l'Alcora remet, en data 28 de març de 2003, la documentació relativa a l'activitat, formada per l'expedient municipal i el projecte d'activitat, en el qual s'inclou com annex l'estudi d'impacte ambiental.
  
La fase d'informació pública s'ha realitzat en el Butlletí Oficial de la Província de Castelló número 13, de 30 de gener de 2003, sense que s'hi hagen presentat al·legacions.
  
Informes sectorials
  
En l'expedient municipal s'inclouen els següents informes:
  
- Informe favorable del cap local de sanitat.
  
- Informe favorable de l'aparellador municipal.
  
- Autorització prèvia de la Conselleria d'Obres Públiques, Urbanisme i Transports. S'inclou informe favorable de la Conselleria d'Agricultura, Pesca i Alimentació, condicionat al compliment de les determinacions de caràcter sanitari previstes en l'Ordre 6 d'abril de 1998 dotant a l'explotació de:
  
· Gual sanitari en cada punt d'accés a aquesta.
  
· Tela o malla mosquitera en finestres i buits.
  
· Tanca perimetral de les instal·lacions.
  
- Informació pública en el Butlletí Oficial de la Província de Castelló número 13, de 30 de gener de 2003, sense la presentació d'al·legacions.
  
- Informe favorable de l'Alcaldia.
  
No s'ha inclòs l'informe del veterinari d'àrea.
  
Afeccions legals
  
Segons el Pla General d'Ordenació Urbana, la parcel·la on se situa l'explotació es qualifica com a sòl no urbanitzable comú.
  
Consideracions ambientals
  
1. Elements ambientals que poden veure's afectats de forma important pel projecte d'activitat
  
L'actuació no afecta els camins ramaders, tampoc afecta comunitats botàniques o faunístiques d'especial interés ambiental o espècies protegides, endèmiques, en perill d'extinció o de distribució escassa o puntual en el context provincial de la Comunitat Valenciana.
  
Els elements ambientals susceptibles de ser afectats per l'actuació i que s'han enumerat en l'estudi d'impacte ambiental, són: sòl, vegetació, hidrogeologia, paisatge i medi socioeconòmic. Aquests elements ambientals han sigut deficientment descrits, ja que no s'ha utilitzat una escala adequada, a més d'aportar una informació inconnexa que deixa minvat el contingut de l'estudi d'impacte ambiental necessari per a conéixer d'una banda, el medi on es desenvolupa l'activitat, i per un altre, els elements ambientals susceptibles de ser afectats per l'activitat.
  
L'activitat es desenvolupa en una zona agrícola, on es combinen els cultius de secà amb les transformacions de regadiu, i es localitzen de manera dispersa construccions rurals semblants a l'explotació.
  
La quantitat de gallinassa que es genera anualment en la granja s'ha menysvalorat, encara que la retirada d'aquesta per una empresa aliena a l'explotació (concretament per Rafael Ibáñez Cabedo, amb NIF núm. 25.519.069-J), fa que els riscos de contaminació d'aigües superficials i subterrànies, com de sòls, es reduïsquen al període d'acumulació de gallinassa en el femer, en el qual no hauran d'existir problemes si es construeix tal com s'indica en aquesta declaració d'impacte ambiental i es dimensiona d'acord amb la producció real de gallinassa (es calcula en unes 225 t de gallinassa/cicle). L'esmentat femer haurà de construir-se de manera obligatòria, tal com indica l'article 55 de la Llei 6/2003, de 4 de març, de la Generalitat, de ramaderia, de la Comunitat Valenciana.
  
2. Identificació i valoració dels impactes.
  
L'avaluació dels possibles impactes derivats de l'actuació que s'ha realitzat en l'estudi d'impacte ambiental es considera inacceptable, ja que no identifica ni valora en cap moment els esmentats impactes, sinó que es limita a descriure succintament i incorrectament els elements ambientals relatius al sòl i aigües superficials i subterrànies, entre altres.
  
En general, l'activitat no afecta espais naturals que requerisquen especial protecció, per la qual cosa els impactes quedaran reduïts a la incidència que puguen causar els residus orgànics generats en el sòl i aigua superficial i subterrània per gestió inadequada, com també en l'aire per emissió d'olors. Una correcta gestió de la gallinassa, tal com es descriu en el següent apartat, minimitzarà al màxim els esmentats impactes.
  
3. Consideracions sobre la proposta de mesures protectores i correctores.
  
Les mesures protectores i correctores que es proposen en l'estudi d'impacte ambiental per tal de pal·liar els efectes negatius són, entre altres:
  
- S'evitarà l'acumulació de llit o jaç en l'exterior de les naus.
  
- Es disposarà de contenidors estancs per a la recollida i transport d'animals morts.
  
Les mesures correctores proposades es consideren en general insuficients, a més d'incorrectes per no aportar detalls suficients per a l'aplicació d'aquestes.
  
Les mesures correctores proposades hauran d'ampliar-se amb les establertes a continuació:
  
- Haurà de construir-se un femer en l'explotació amb capacitat suficient per a contenir la gallinassa generada en cada cicle d'engreixament. El femer haurà de dissenyar-se a base de solera impermeable de formigó amb parets laterals i lleuger pendent, de manera que es puguen canalitzar els possibles lixiviats que es produïsquen en el munt, els quals hauran de dirigir-se a una bassa impermeable i estanca construïda per a aquesta finalitat. El fem haurà de retenir-se el mínim temps possible en l'explotació.
  
No s'ha elaborat el pla de vigilància ambiental.
  
Consideracions jurídiques
  
1. El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 i annex I.1.h del Decret 162/1990, d'impacte ambiental.
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, i en les altres disposicions que hi són d'aplicació.
  
3. L'article 5 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i les estimacions d'impacte ambiental dels projectes a què s'aplique aquesta llei.
  
4. L'article 56, del Decret 81/2003, de 27 de juny, del Consell de la Generalitat, pel qual estableix l'estructura orgànica de les conselleries de l'administració de la Generalitat, atribueix a la Direcció General de Gestió del Medi Natural, la competència sobre l'avaluació de l'impacte ambiental.
  
Declaració d'impacte ambiental
  
Primer
  
Estimar acceptable, al sol efecte ambiental i sense perjudici de la prèvia obtenció de les autoritzacions sectorials que hi siguen d'aplicació, el projecte de granja avícola d'engreixament, en el terme municipal de l'Alcora (Castelló), promogut per Juan Antonio Zafra Anguita, sempre que aquest es desenvolupe d'acord amb les previsions de l'estudi d'impacte ambiental i els condicionants establerts a continuació:
  
- Es disposarà de gual sanitari a l'entrada a l'explotació, com també de tanca perimetral i malla en els buits de les naus per a impedir l'entrada d'animals vectors de malalties, com també qualsevol altra mesura higienicosanitària exigida en la legislació vigent en la matèria.
  
- Es construirà un femer en l'explotació, amb solera i parets impermeabilitzades de formigó, amb lleuger pendent per a conduir els possibles lixiviats que puguen produir-se fins a la bassa de recollida de lixiviats. Es cobrirà la gallinassa amb lona.
  
- El femer haurà de disposar de capacitat suficient per a emmagatzemar i estabilitzar les dejeccions abans de l'aprofitament posterior d'aquestes (es calcula unes 225 t de gallinassa/cicle), el qual haurà de construir-se obligatòriament, tal com indica l'article 55 de la Llei 6/2003, de 4 de març, de la Generalitat, de ramaderia, de la Comunitat Valenciana.
  
- Els acabats exteriors de tancament, cobertes, etc., es realitzaran en colors mats acords amb les característiques de l'entorn.
  
- Es comunicarà a aquesta direcció general qualsevol variació que es produïsca en la destinació dels residus.
  
Segon
  
Es notificarà a les persones interessades que contra la present resolució, per no ser un acte definitiu en la via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del dret d'aquestes, estimen pertinents.
  
Tercer
  
Es publicarà la present declaració d'impacte ambiental en el Diari Oficial de la Generalitat Valenciana de la forma reglamentària, d'acord al que disposa l'article 28 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.
  
València, 18 de juliol de 2003.- El director general de Gestió del Medi Natural: Javier Gómez Martínez.
  
Declaració d'impacte ambiental
  
Expedient: 173/2260-YAK
  
Títol: Construcció d'un embassament regulador i altres millores
  
Promotor: Comunitat de regants El Grajero
  
Autoritat substantiva: Conselleria d'Agricultura, Pesca i Alimentació
  
Objecte: Construcció d'un embassament per a reg
  
Localització: Orihuela (Alacant)
  
Descripció del projecte
  
1. Descripció de les característiques més rellevants de l'actuació prevista.
  
L'objecte del projecte és la construcció d'un embassament regulador de 93.702 metres cúbics, per a regar una superfície de 745 hectàrees destinades principalment al cultiu de cítrics, i amb menor percentatge de plantacions hortícoles i raïm de taula.
  
Per a evitar filtracions en les parets de l'embassament s'impermeabilitzarà amb làmina de polietilé d'alta densitat de 2 mm de gruix termosoldada sobre làmina de geotèxtil per a preservar-la de possibles partícules tallants que puguen trencar el plàstic.
  
Les característiques dimensionals de l'embassament són les següents:
  
- Superfície d'ocupació: 26.500 m²
  
- Alçada: 9 m
  
- Talús interior: 1:3
  
- Talús exterior: 1:1.5
  
- Amplària del corredor coronació: 5 m
  
- Longitud del corredor de coronació: 567 m
  
- Cota de solera: 187 m
  
- Cota de coronació: 196
  
- Resguard: 0,75 m
  
- Volum embassat: 107.685 m³
  
- Volum útil: 93.702 m³
  
El volum de desmunt serà de 12.407 metres cúbics, i de terraplé de 10.135; s'han de desallotjar 2.272 metres cúbics de terra.
  
Per a evitar accessos no controlats a l'embassament s'ha projectat una tanca metàl·lica de 2,2 metres galvanitzada, al voltant de tot el perímetre de la coronació.
  
Tramitació administrativa
  
1. Informació pública.
  
En data 22 de maig de 2003, la Conselleria d'Agricultura, Pesca i Alimentació va remetre el document tècnic i l'estudi d'impacte ambiental (EIA) corresponents al projecte de construcció d'un embassament regulador i altres millores.
  
L'estudi d'impacte ambiental, com a part integrant del projecte de construcció d'un embassament regulador i altres millores, amb data 23 de maig de 2003, ha estat exposat al públic en el tauler d'edictes de l'Ajuntament d'Orihuela durant el termini de 30 dies, sense que s'hagen presentat al·legacions i reclamacions de cap tipus en l'esmentat termini.
  
3. Peticions d'informes sectorials i documentació complementària.
  
En data 4 de juny de 2003 es va efectuar consulta als següents organismes:
  
- Direcció Territorial de Medi Ambient d'Alacant.
  
- Direcció General d'Interior de la Conselleria de Justícia i Administracions Públiques.
  
- Direcció General de Promoció Cultural i Patrimoni Artístic de la Conselleria de Cultura, Educació i Ciència.
  
Informes sectorials
  
A continuació es fa un breu resum de la informació obtinguda dels informes que s'assenyalaven en el punt anterior.
  
- La Direcció General de Promoció Cultural i Patrimoni Artístic assenyala que:
  
«...en l'àmbit d'actuació del projecte no es detecten béns de caràcter arqueològic o arquitectònic susceptibles d'especial protecció per la qual cosa en compliment de l'article 11 de la Llei 4/98, d'11 de juny, del Patrimoni Cultural Valencià, i de conformitat amb l'informe dels serveis tècnics d'aquesta direcció general, s'informa favorablement el projecte presentat a l'efecte patrimonial».
  
- L'informe de la Direcció General d'Interior assenyala que:
  
L'embassament, a pesar d'estar situat en la zona de major perillositat sísmica de la Comunitat Valenciana, ha de considerar-se una obra de moderada importància, ja que posseeix una capacitat inferior als 100.000 m³, i no és obligatòria l'aplicació de la NCSE-94.
  
- En l'informe remés per la Direcció Territorial de Medi Ambient d'Alacant s'assenyala que:
  
«· L'estudi d'impacte ambiental presenta greus deficiències quant a la fauna es refereix.
  
· Es considera necessari conferir a les basses un determinat grau de naturalitat. Amb aquest fi, a més de les mesures que preveu l'estudi, s'ha d'afavorir la colonització per part de les plantes aquàtiques i de fauna. Amb aquest fi es recomana l'ús de diverses plataformes flotants capaces d'albergar el substrat suficient com perquè es puguen fixar estolons d'espècies com el canyís (Phragmites australis) o les bogues (Thyha latifolia, Typha angustifolia o Typha domingensis) com també plataformes amb grava que faciliten la nidificació d'aus.
  
En conseqüència i ateses les especials característiques del projecte, s'emet informe favorable però s'exigeix el compliment d'aquest condicionat».
  
Consideracions ambientals
  
1. Elements ambientals que poden veure's afectats de forma important per l'actuació.
  
La zona objecte de l'actuació es configura com un territori eminentment agrari, i actualment no presenta aprofitaments, agraris ni recreatius.
  
El sòl és susceptible de veure's afectat per l'eliminació de sòl fèrtil. També la modificació de la geomorfologia pot generar processos erosius.
  
La vegetació pot veure's afectada fins al punt de la total desaparició en la zona on es van a realitzar les obres, com també la fauna per la desaparició de nínxols ecològics, i per la incidència de les operacions de construcció.
  
2. Identificació, descripció i valoració dels impactes més rellevants.
  
Sota aquest epígraf es pretenen recalcar els efectes generats per l'actuació que, d'entre els estudiats en l'estudi d'impacte ambiental, presenten major rellevància.
  
La geomorfologia de la zona es veurà alterada per la creació de forts desmunts i terraplens necessaris per a la construcció de la bassa, també la hidrologia superficial pot veure's alterada per la interferència que poden provocar la bassa sobre les aigües superficials procedents de les rambles.
  
La qualitat de l'aire sofrirà diversos impactes, sobretot durant la fase de construcció, com l'alçament de pols, l'emissió de gasos i la generació de soroll durant els moviments de terres.
  
La vegetació de la zona ha sigut modificada en la major part d'aquesta cap a les activitats agrícoles, i en qualsevol cas es tracta de terrenys ocupats per espècies matolls, per la qual cosa el grau d'impacte no serà molt greu.
  
Pel que fa a la fauna, aquesta es veurà afectada per les operacions de moviment de terres i maquinària com també de desbrossament, que provocarà l'alteració d'hàbitats.
  
3. Consideracions sobre les mesures correctores i el programa de vigilància ambiental.
  
Les mesures correctores més importants que s'han previst en l'estudi d'impacte ambiental són aquelles referents a les precaucions que cal prendre durant el moviment de terres, com són:
  
- El sòl i la terra vegetal retirada de la zona d'obres s'ha de guardar en munts per a la utilització posterior d'aquests en els talussos exteriors a revegetar com a substrat de la vegetació.
  
- El decapatge s'ha d'efectuar en la superfície compresa en els terrenys a ocupar per l'obra; s'han de seleccionar aquelles àrees on s'aprecie sòl de bona qualitat i preferiblement mostren coberta vegetal natural.
  
- Els cordons procedents del decapatge han de tenir una alçada inferior a 1,5 metres i s'han de situar en el perímetre exterior dels futurs terraplens.
  
I les referents a la restauració vegetal dels talussos per mitjà de la plantació d'espècies autòctones com el Pinus halepensis, Pistacea lentiscus o Rhammus lycioides.
  
Pel que fa al programa de vigilància ambiental ha de tenir per objecte establir un sistema que garantisca el compliment de les indicacions i mesures protectores i correctores contingudes en l'estudi d'impacte ambiental, i fer un seguiment d'una sèrie de paràmetres que donen una idea de com evoluciona l'entorn a partir de la construcció i funcionament de l'obra. A manera de síntesi, cal destacar els següents aspectes bàsics objecte de control ambiental.
  
- S'ha de cuidar que els abocadors i els abassegaments de materials de rebuig se situen en zones adequades, on es reduïsca al mínim l'alteració paisatgística. Si és possible, s'ha de situar en l'interior del vas de l'embassament.
  
- S'ha de cuidar que les emissions de pols no siguen excessives (amb regs periòdics) i que les labors de manteniment i reparació del parc de maquinària es realitzen en els llocs indicats amb aquest fi.
  
- S'ha de realitzar una remodelació geomorfològica de les superfícies d'extracció i dipòsit existents en la zona d'obres, amb vista a dotar-la de talussos estables, amb una adequada xarxa de drenatge, que permeten l'establiment de la vegetació i la reducció de processos erosius.
  
Finalment, el programa de vigilància ambiental ha de fixar amb una determinada periodicitat la realització d'informes en els quals s'informe del compliment del programa com també els efectes derivats de l'aplicació de les mesures correctores i del grau de correspondència d'aquests efectes amb què van ser previstos en l'estudi d'impacte ambiental.
  
Consideracions jurídiques
  
El projecte examinat queda tipificat en l'apartat 8-e de l'annex I del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Aplicació de la Llei 2/1989, de 3 de març, de la Generalitat Valenciana, d'Impacte Ambiental.
  
L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1089, de 3 de març, de la Generalitat Valenciana, i en les altres disposicions que hi són d'aplicació.
  
L'article 13, apartat 2, del Decret 119/2003, d'11 de juliol, del Consell de la Generalitat, pel qual aprova el Reglament Orgànic i Funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, formule la següent:
  
Declaració d'impacte ambiental
  
Primer
  
Estimar acceptable, al sol efecte ambiental i sense perjudici de la prèvia obtenció de les autoritzacions sectorials que hi siguen d'aplicació, el projecte de construcció d'un embassament regulador i altres millores, promogut per la comunitat de regants El Grajero, sempre que aquest es desenvolupe amb les previsions de l'estudi d'impacte ambiental i amb els condicionants establerts en l'apartat segon.
  
Segon
  
Com a condicions addicionals a complir s'estableixen les següents:
  
1. Es considera necessari conferir a les basses un cert grau de naturalitat. Amb aquest fi, a més de les mesures que preveu l'estudi, s'ha d'afavorir la colonització d'aquestes per part de les plantes aquàtiques i de fauna. Amb aquest fi es recomana l'ús de diverses plataformes flotants capaces d'albergar el substrat suficient com perquè es puguen fixar estolons d'espècies com el canyís (Phragmites australis) o les bogues (Thpha latifolia, Typha angustifolia o Typha domingensis), com també plataformes amb grava que faciliten la nidificació d'aus.
  
2. Els diversos documents del projecte (memòria, plànols, plec de prescripcions tècniques i pressupost) han d'incorporar tots els aspectes concernents a les mesures protectores i correctores incloses en l'estudi d'impacte ambiental, com també els derivats dels presents condicionants, tot això amb el grau de detall necessari per a la contractació i execució conjunta d'aquesta amb la resta de les obres. Així, el pressupost del projecte ha d'incorporar, preferentment en una única partida, totes les unitats d'obra que es referisquen a les mesures correctores a realitzar. També s'han de valorar i proveir pressupostàriament totes les despeses derivades del programa de vigilància ambiental.
  
3. S'han d'incloure tant les labors de restauració i revegetació com el seguiment del programa de vigilància ambiental en el pla d'obra. S'han d'adequar i reestructurar amb el desenvolupament d'aquesta.
  
El director de les obres ha d'estar informat de l'execució de les unitats d'obra que puguen tenir repercussions ambientals. També se li ha de notificar amb antelació la situació dels talls o llocs on s'ha d'actuar i el període previst de permanència, de forma que siga possible establir els punts d'inspecció oportuns, d'acord amb els indicadors de control establerts en aquest programa.
  
4. Els materials de farciment i els de rebliment que foren necessaris per a l'execució del projecte, s'han d'obtenir de préstecs o pedreres existents i legalment autoritzades. En cas de noves obertures, aquestes s'han de sotmetre, amb caràcter previ a la utilització d'aquestes, al procediment de declaració d'impacte ambiental.
  
De la mateixa manera, el lloc que s'elegisca com a abocador o escombrera, si no es tracta d'un abocador de residus degudament identificat i legalitzat, s'ha de sotmetre, abans de la utilització d'aquest, al procediment d'estimació d'impacte ambiental.
  
5. Durant l'execució de les obres no es poden desenvolupar treballs nocturns que puguen perjudicar el descans de la població que habita els nuclis més pròxims a aquestes, tant per impactes sonors com per vibracions o elevada lluminositat.
  
6. El programa de vigilància ambiental, durant la fase d'explotació, ha d'incorporar campanyes de mesuraments amb l'objectiu d'incrementar les mesures correctores en el cas que, en el futur, se sobrepassen els objectius de qualitat assenyalats en els punts anteriors. Com a part de l'esmentat programa de vigilància ambiental s'ha de presentar, davant d'aquesta Direcció General, informe de les mesures de protecció realitzades, acompanyat dels primers mesuraments efectuats.
  
7. La direcció d'obra ha d'exigir, una vegada executades i acabades les obres, la retirada a abocador controlat de totes aquelles runes, materials sobrants i la resta de deixalles d'obra que hagen sigut dipositats, abocats o abandonats en qualsevol àrea de terreny que s'haja vist afectada per les obres executades.
  
Així mateix, es recorda al promotor la prohibició de realitzar qualsevol abocament no autoritzat en la zona. En tot cas, els canvis d'oli, filtres o qualsevol altre residu procedent del manteniment de la maquinària i vehicles, han de ser degudament gestionats per un taller o un gestor autoritzat de residus tòxics i perillosos.
  
8. S'ha d'assegurar el manteniment de les plantacions realitzades en els talussos exteriors per a evitar efectes erosius en aquests, mitjançant la disposició dels mecanismes i regs necessaris amb aquest fi.
  
9. S'han d'instal·lar plataformes flotants en l'interior de la bassa, per tal d'evitar la mortalitat d'aus grans que es dóna en aquest tipus d'infrastructures quan fortuïtament s'ofeguen per buscar aigua, o un sistema equivalent que conferisca propietats semblants.
  
10. La direcció d'obra ha d'exigir el compliment de les mesures protectores i correctores contingudes en l'estudi d'impacte ambiental com també dels condicionants de la present estimació d'impacte ambiental, amb aquest fi s'han d'establir en el pressupost del projecte de construcció, com ja s'ha indicat, les partides pressupostàries necessàries.
  
11. Si durant l'execució de les obres es produeix qualsevol troballa arqueològica, el fet s'ha de posar en coneixement de la Direcció General de Patrimoni Artístic de la Conselleria de Cultura, Educació i Ciència, de forma immediata, i s'han d'adoptar les mesures pertinents en ordre a la protecció i conservació d'aquestes, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
Tercer
  
Notificar a les parts interessades que, contra la present resolució, per no ser un acte definitiu en la via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret i interessos estimen pertinents.
  
Quart
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.
  
València, 2 d'agost de 2004.- El director general de Gestió del Medi Natural: Javier Gómez Martín.
  
Declaració d'impacte ambiental
  
Vist l'expedient 091/98-AIA del projecte de proveïment d'aigua potable a la població de Catí, promogut per la Diputació Provincial de Castelló.
  
Vistos els informes rebuts de la Direcció Territorial de Castelló, de la Direcció General d'Interior de la Conselleria de Justícia i Administracions Públiques i de la Direcció General de Política Lingüística i Patrimoni Cultural Valencià de la Conselleria de Cultura, Educació i Esports.
  
Atés que, en data 19 de febrer de 1998 es va rebre, procedent dels Serveis Territorials de Castelló, el document tècnic i l'estudi d'impacte ambiental corresponents al Projecte de proveïment d'aigua potable a la població de Catí.
  
Atés que l'informe emés per la Direcció General de Patrimoni Artístic, amb caràcter vinculant d'acord amb l'article 11 de la Llei 4/1998, d'11 de juny, de la Generalitat Valenciana, del Patrimoni Cultural Valencià, no es pronuncia pel fet que l'estudi d'impacte ambiental no inclou la informació suficient al voltant dels elements arquitectònics, arqueològics i etnogràfics presents en la zona d'actuació.
  
Tenint en compte els aspectes de l'actuació a què s'ha referit l'informe de la Direcció Territorial de Castelló.
  
Tenint en compte les afeccions legals que s'han derivat de l'actuació.
  
Per tot això, i fent ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Declarar acceptable, al sol efecte ambiental i sense perjudici de l'obtenció de les autoritzacions sectorials que hi siguen d'aplicació, les obres executades corresponents al projecte d'abastament d'aigua potable a la població de Catí, sempre que aquest s'ajuste als condicionants establerts en l'apartat segon.
  
Segon
  
- S 'han de disposar salvaocells a les línies de la nova línia elèctrica.
  
- La direcció d'obra ha d'exigir, una vegada executades i acabades les obres, la retirada a un abocador controlat de totes aquelles runes, materials sobrants i la resta de deixalles d'obra que hagen sigut dipositats, abocats o abandonats en qualsevol àrea de terreny que s'haja vist afectada per les obres executades.
  
- També es requereix que es done compliment al que estableix la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
- Una vegada executades les mesures correctores, i dins dels sis primers mesos següents, s'ha de presentar davant d'aquesta direcció general un informe acompanyat de reportatge fotogràfic sobre l'aplicació de les mesures de restauració i revegetació executades.
  
Notificar a les parts interessades que contra la present resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del dret i interessos d'aquestes, estimen pertinents.